**Lazdijų r. Šeštokų mokyklos**

**veiklos įsivertinimo darbo grupės ataskaita**

**2020–2021 m. m.**

Lazdijų r. Šeštokų mokyklos veiklos įsivertinimo darbo grupė kasmet įsivertina mokyklos veiklą. Mokyklos, įgyvendinančios bendrojo ugdymo programas, veiklos kokybės įsivertinimo metodika padeda išryškinti mokyklos stipriąsias ir silpnąsias sritis, nustatyti atliekamų darbų kokybę ir vertinti pokyčius.

Mokyklos įsivertinimą atlieka darbo grupė:

1. A. Paciukonienė, lietuvių kalbos ir literatūros mokytoja;
2. S. Ažukienė, anglų kalbos mokytoja;
3. A. Kancevičienė, matematikos ir informacinių technologijų mokytoja;
4. G. Dvilinskienė, pradinių klasių mokytoja;
5. A. Kazakevičius, fizikos mokytojas;
6. O. Žėkienė, matematikos mokytoja.

**Tikslas:** kurti mokyklą kaip nuolat savo veiklos kokybę įsivertinančią ir tobulėjančią organizaciją.

**Uždaviniai:**

1. Rinkti patikimus duomenis apie mokyklos veiklą.
2. Išsiaiškinti mokyklos veiklos privalumus ir trūkumus.
3. Įsivertinimo duomenis panaudoti mokyklos veiklos tobulinimui.
4. Susitarti dėl mokyklos veiklos tobulinimo prioritetų.

**Įsivertinimo proceso etapai:**

1. Mokyklos veiklos įsivertinimo darbo grupės pasirengimas įsivertinimui, pasirengimas vertinti veikos rodiklius, veiklos rodiklių nustatymas. (2021 m. sausio mėn.).
2. Įsivertinimo būdų aptarimas: pasirinkti ir parengti įsivertinimo instrumentai, aptarta, kokie duomenys bus panaudoti įsivertinimui (2021 m. vasario mėn.).
3. Veiklos rodiklių vertinimas: renkama informacija, analizuojami duomenys, formuluojamos išvados ir pasiūlymai, kaip įsivertinimo duomenis panaudoti mokyklos veiklos tobulinimui (2021 m. vasario–balandžio mėn.).
4. Mokyklos veiklos įsivertinimo darbo grupės 2020–2021 m. m. ataskaitos pristatymas: parengta mokyklos veiklos įsivertinimo darbo grupės ataskaita, pateikiami apibendrinti duomenys, rekomendacijos mokyklos veiklos kokybei tobulinti, informuojama mokyklos bendruomenė (2021 m. gegužės mėn.).

**Įsivertinimo rodiklis:**

**Sritis**. 2. Ugdymas(is) ir mokinių patirtys.

**Tema**. 2.3. Mokymosi patirtys.

**Rodiklis**. 2.3.1. Mokymasis.

Šis rodiklis pasirinktas bendru mokyklos bendruomenės sutarimu kaip tobulintina veiklos sritis.

|  |  |  |
| --- | --- | --- |
| **Nacionalinė iliustracija** | Mokyklos iliustracija | **Įrodymai, šaltiniai** |
| Savivaldumas mokantis. Padedant mokytojui kartu su mokytoju, mokiniai geba išsikelti mokymosi tikslus, savarankiškai pasirinkti užduočių atlikimo būdą, susirasti reikiamą informaciją ir priemones, klausti ir paprašyti pagalbos, aptarti ir vertinti savo mokymąsi, planuoti ir valdyti laiką. Jie suvokia, pripažįsta ir stengiasi spręsti mokymosi problemas. Stebėdami ir apmąstydami asmeninę pažangą, geba pateikti jos įrodymus (atskirus darbus ar jų pasiekimų aplankus (portfolio), mokymosi dienoraščius). Reflektuodami individualią mokymosi patirtį, mokiniai padeda mokytojams įvertinti mokymosi gilumą ir tinkamumą. | 75 % mokinių padedami mokytojų (auklėtojų) geba išsikelti mokymosi tikslus, numatyti, kaip juos pasieks; geba aptarti ir vertinti savo mokymąsi.90 % mokinių geba susirasti reikiamą informaciją, reikalingą mokymuisi, arba klausia ir prašo pagalbos, kai jos prireikia.90 % mokinių geba planuoti savo laiką.80 % mokinių geba spręsti jiems iškilusias mokymosi problemas.100 % mokinių, padedami mokytojų (auklėtojų), atlieka įsivertinimą, turi tai įrodančius aplankus. | Mokinių apklausa (IQES online), Mokinių mokėjimo mokytis kompetencijos tyrimas, atliktas mokykloje. |
| Mokymosi konstruktyvumas. Mokiniai skatinami sieti išmoktus dalykus ir asmenines patirtis su nežinomais dalykais kuriant prasmingus ryšius. Jie mokomi vizualizuoti ir paaiškinti savo mąstymą, pademonstruoti įgūdžius, gebėjimus ir veiklos būdus. Nuolat grįžtant prie jau išmoktų dalykų, mokomasi sieti idėjas, suvokti, patikrinti ir perkonstruoti savo supratimą, mąstymą ar veiklos būdą. | Pamokų ir neformaliojo ugdymo veiklų metu 90 % mokinių nuolat grįžta prie jau išmoktų dalykų, geba susieti jau išmoktus dalykus ir asmeninę patirtį su nežinomais, naujai mokomais dalykais. | Mokinių apklausa (IQES online), Mokinių mokėjimo mokytis kompetencijos tyrimas, atliktas mokykloje. |
| Mokymosi socialumas. Mokiniai geba ir yra motyvuojami mokytis bendradarbiaujant įvairiomis aplinkybėmis įvairios sudėties ir dydžio grupėse bei partneriškai (poromis). Jie padeda vieni kitiems mokantis. Geba viešai išsakyti savo mintis ir išklausyti kitus, klausti, diskutuoti, ginti savo nuomonę, paaiškinti požiūrį (žodžiu, tekstu, vaizdu), drauge analizuoti ir spręsti problemas, kurti bendrą supratimą, sprendimus ar darbus. | 90 % mokinių geba mokytis bendradarbiaudami (grupėse bei poromis), analizuoti ir spręsti problemas, priimti bendrus sprendimus, atlikti darbus.80 % mokinių padeda mokytis vieni kitiems.85 % mokinių geba viešai išsakyti savo nuomonę, ją argumentuoti, paaiškinti savo požiūrį, išklausyti kitus. | Mokinių apklausa (IQES online), Mokinių mokėjimo mokytis kompetencijos tyrimas, atliktas mokykloje. |

Iqes online apklausoje dalyvavo:

|  |  |
| --- | --- |
|  | **Mokiniai** |
| Iš viso pakviestų dalyvių skaičius | 77 |
| Visiškai atsakyti klausimynai | 65 |
| Grįžusių klausimynų kvota | 85 % |
| Iš dalies atsakyti klausimynai | 0 |
| Atsakytų klausimynų (įskaitant iš dalies atsakytus) skaičius | 65 |

|  |  |  |
| --- | --- | --- |
| **Nacionalinė iliustracija** | Mokyklos iliustracija | Rezultatai |
| Savivaldumas mokantis.  Padedant mokytojui kartu su mokytoju, mokiniai geba išsikelti mokymosi tikslus, savarankiškai pasirinkti užduočių atlikimo būdą, susirasti reikiamą informaciją ir priemones, klausti ir paprašyti pagalbos, aptarti ir vertinti savo mokymąsi, planuoti ir valdyti laiką. Jie suvokia, pripažįsta ir stengiasi spręsti mokymosi problemas. Stebėdami ir apmąstydami asmeninę pažangą, geba pateikti jos įrodymus (atskirus darbus ar jų pasiekimų aplankus (portfolio), mokymosi dienoraščius). Reflektuodami individualią mokymosi patirtį, mokiniai padeda mokytojams įvertinti mokymosi gilumą ir tinkamumą. | 75 % mokinių padedami mokytojų (auklėtojų) geba išsikelti mokymosi tikslus, numatyti, kaip juos pasieks; geba aptarti ir vertinti savo mokymąsi.90 % mokinių geba susirasti reikiamą informaciją, reikalingą mokymuisi, arba klausia ir prašo pagalbos, kai jos prireikia.90 % mokinių geba planuoti savo laiką.80 % mokinių geba spręsti jiems iškilusias mokymosi problemas.100 % mokinių, padedami mokytojų (auklėtojų), atlieka įsivertinimą, turi tai įrodančius aplankus. | Padedami mokytojų arba auklėtojų išsikelti mokymosi tikslus geba 77 % mokinių, tą padaryti labai sunku arba sakosi apskritai nedarantys 23 % mokinių. Be to, mokymosi tikslus kiekvienų mokslo metų pradžioje išsikelti geba ir tai daro 73 % mokinių, 27 % to padaryti nepavyksta. Pradėdami mokytis atskirų dalykų pamokose naują skyrių, 66 % mokinių sakosi gebantys išsikelti ir keliantys mokymosi tikslus, 34 % to nedarantys. Taip pat, apklausos duomenimis, 49 % mokinių nori šį gebėjimą patobulinti.Numatyti, kaip pasieks savo mokymosi tikslus, kokias strategijas ir mokymosi būdus taikys, geba taip pat 78 % apklaustųjų, 22 % to padaryti nepavyksta.Informaciją mokymuisi geba susirasti 89 % apklaustųjų, tačiau jei prireikia pagalbos, jos į mokytojus, auklėtojas, tėvus ar draugus kreipiasi 85 % mokinių. 15 % apklaustųjų teigia visada arba beveik savarankiškai ieškantys pagalbos.89 % apklausoje dalyvavusių mokinių teigia gebantys visada arba beveik visada susiplanuoti savo laiką.Apklausos duomenys rodo, kad iškilusias mokymosi problemas savarankiškai išspręsti geba 81 % mokinių, 19 % to padaryti negali, jiems reikalinga pagalba.Nors mokykloje yra patvirtintas Individualios pažangos stebėjimo, fiksavimo ir pagalbos mokiniui teikimo tvarkos aprašas, vis dėlto 89 % mokinių, dalyvavusių apklausoje, nurodė atliekantys įsivertinimą ir turintys tai įrodančius aplankus. Taip pat mokiniai įsivertinimą atlieka ir kitais būdais: dienoraštį rašo 5 %, kitų rezultatus su savais lygina 35 %, su draugais galimybes lengviau išmokti aptaria 25 %, mokytojo komentarus atidžiai skaito, į pastabas įsiklauso 44 %, savo klaidas nagrinėja 35 %, skiria laiko apgalvoti, ką išmoko ir ko nesuprato 40 %, rezultatus su ankstesniais lygina 39 %, pasiekimų diagramas pildo 6 %, klausia tėvų nuomonės 22 %, apgalvoja būdus, kaip pasitikrinti, kad išmoko gerai 12 % apklaustųjų. |
| Mokymosi konstruktyvumas.  Mokiniai skatinami sieti išmoktus dalykus ir asmenines patirtis su nežinomais dalykais kuriant prasmingus ryšius. Jie mokomi vizualizuoti ir paaiškinti savo mąstymą, pademonstruoti įgūdžius, gebėjimus ir veiklos būdus. Nuolat grįžtant prie jau išmoktų dalykų, mokomasi sieti idėjas, suvokti, patikrinti ir perkonstruoti savo supratimą, mąstymą ar veiklos būdą. | Pamokų ir neformaliojo ugdymo veiklų metu 90 % mokinių nuolat grįžta prie jau išmoktų dalykų, geba susieti jau išmoktus dalykus ir asmeninę patirtį su nežinomais, naujai mokomais dalykais. | Analizuojant apklausų duomenis paaiškėjo, kad 78 % mokinių pamokų ir neformaliojo ugdymo veiklų metu nuolat grįžta prie to, ko jau išmoko, ir sieja naujas žinias su jau įsisavintomis, asmeninę patirtį su jau išmoktais dalykais. Darytina išvada, kad likusieji 22 % mokinių mokosi gana chaotiškai ir nesieja naujų žinių su jau išmoktais dalykais, nesieja idėjų. |
| Mokymosi socialumas.  Mokiniai geba ir yra motyvuojami mokytis bendradarbiaujant įvairiomis aplinkybėmis įvairios sudėties ir dydžio grupėse bei partneriškai (poromis). Jie padeda vieni kitiems mokantis. Geba viešai išsakyti savo mintis ir išklausyti kitus, klausti, diskutuoti, ginti savo nuomonę, paaiškinti požiūrį (žodžiu, tekstu, vaizdu), drauge analizuoti ir spręsti problemas, kurti bendrą supratimą, sprendimus ar darbus. | 90 % mokinių geba mokytis bendradarbiaudami (grupėse bei poromis), analizuoti ir spręsti problemas, priimti bendrus sprendimus, atlikti darbus.80 % mokinių padeda mokytis vieni kitiems.85 % mokinių geba viešai išsakyti savo nuomonę, ją argumentuoti, paaiškinti savo požiūrį, išklausyti kitus. | Apklausos duomenimis, 78 % mokinių teigia gebantys mokytis bendradarbiaudami, t. y. grupėse ir poromis, geba analizuoti ir spręsti problemas, priimti bendrus sprendimus, kartu atlikti darbus, 78 % iš jų komandoje dirbti patinka, 60 % dažniausiai prisiima informacijos ieškotojo ir idėjų siūlytojo vaidmenis. 22 % apklaustųjų teigia mieliau besirenkantys individualų darbą.  Mielai draugams, jeigu jie patiria mokymosi sunkumų, išmokti naujų dalykų padeda 75 % mokinių.  Viešai išsakyti savo nuomonę, ją argumentuoti, paaiškinti savo požiūrį bei išklausyti kitus, apklausos duomenimis, gali 80 % mokinių, iš jų 20 % drąsiai išsakytų nuomonę, net ir tada, kai žino, kad nesutaps su daugumos nuomone, o 60 % išsakytų atsargiau, t. y. nelabai stengtųsi ją apginti. |

|  |  |
| --- | --- |
| **Stiprybės**:   1. Mokiniai, padedami mokytojų arba auklėtojų, geba išsikelti mokymosi tikslus. 2. Mokiniai geba numatyti, kaip pasieks savo mokymosi tikslus, kokias strategijas ir mokymosi būdus taikys. 3. Mokiniai geba savarankiškai išspręsti iškilusias mokymosi problemas. | **Silpnybės:**   1. Prireikus pagalbos, į mokytojus, auklėtojas, tėvus ar draugus mokiniai kreipiasi nelabai noriai. 2. Ne visi mokiniai atlieka įsivertinimą ir turi tai įrodančius aplankus. 3. Mokiniai nepakankamai sieja pamokų ir neformaliojo ugdymo veiklų metu įgytas naujas žinias su jau įsisavintomis, asmeninę patirtį su jau išmoktais dalykais 4. Mokiniai nepakankamai geba mokytis bendradarbiaudami (grupėse ir poromis), analizuoti ir spręsti problemas, priimti bendrus sprendimus, kartu atlikti darbus. |
| **Galimybės**:   1. Dalis mokinių jaučia poreikį tobulėti ir geriau išmokyti kelti mokymosi tikslus.  Mokiniai geba visada arba beveik visada susiplanuoti savo laiką.  1. Nemaža dalis mokinių geba savarankiškai susirasti informaciją, reikalingą mokymuisi. | **Grėsmės**:   1. Pradėdami mokytis atskirų dalykų pamokose naują skyrių, ne visi mokiniai geba išsikelti mokymosi tikslus. 2. Draugams, patiriantiems mokymosi sunkumų, išmokti naujų dalykų linkę padėti kai kurie mokiniai. 3. Retai, tačiau mokiniai nėra linkę viešai išsakyti savo nuomonę, ją argumentuoti, paaiškinti savo požiūrį bei išklausyti kitus. |

**Taigi**, išanalizavus duomenis, galima daryti išvadą, kad **stipriosios sritys** yra šios:

1. Mokiniai, padedami mokytojų arba auklėtojų, geba išsikelti mokymosi tikslus.
2. Mokiniai geba numatyti, kaip pasieks savo mokymosi tikslus, kokias strategijas ir mokymosi būdus taikys.
3. Mokiniai geba savarankiškai išspręsti iškilusias mokymosi problemas.

Taip pat išanalizavus duomenis, galima daryti išvadą, kad **tobulintinos sritys** yra šios:

1. Prireikus pagalbos, į mokytojus, auklėtojas, tėvus ar draugus mokiniai kreipiasi nelabai noriai.
2. Ne visi mokiniai atlieka įsivertinimą ir turi tai įrodančius aplankus.
3. Mokiniai nepakankamai sieja pamokų ir neformaliojo ugdymo veiklų metu įgytas naujas žinias su jau įsisavintomis, asmeninę patirtį su jau išmoktais dalykais
4. Mokiniai nepakankamai geba mokytis bendradarbiaudami (grupėse ir poromis), analizuoti ir spręsti problemas, priimti bendrus sprendimus, kartu atlikti darbus.

**Rekomendacijos rodiklio veiklos tobulinimui**

1. Skatinti mokinius visada kreiptis įvairios pagalbos, kai tik jos prireikia, pasitikėti mokyklos bendruomene.
2. Atidžiau vykdyti mokinių įsivertinimo procesus.
3. Pamokų ir neformaliojo ugdymo metu skatinti mokinius sieti gaunamą naują informaciją su jau turimomis žiniomis (pateikiant informacijos siejimo reikalaujančias užduotis ir pan.).
4. Sudaryti sąlygas mokiniams mokytis bendradarbiauti ir bendradarbiaujant, dažniau taikyti darbo grupėse ir poromis metodus.